
ประกาศการจัดงานแข่งเรือพายไฟเบอร์กลาส
(ตามโครงการมาตะยุโป)
เทศบาลตำบลยุโป

*************************************************

ด้วยเทศบาลตำบลยุโป  จัดการแข่งขันเรือพายไฟเบอร์กลาส ตามโครงการ มาตะยุโป
เพื่อให้การจัดการแข่งขัน ดำเนินไปด้วยดีและมีความบริสุทธิ์  ยุติธรรม  เป็นแบบฉบับที่ชัดเจนได้มาตรฐาน  คณะกรรมการจัดงานฯ จึงได้กำหนดระเบียบกติกาไว้เป็นข้อปฏิบัติ  ดังต่อไปนี้
1.   ระเบียบกติกา

      ให้ใช้ “ระเบียบคณะกรรมการจัดงานแข่งเรือพายไฟเบอร์กลาส(ตามโครงการมาตะยุโป)” 
     เทศบาลตำบลยุโปเป็นระเบียบและกติกาในการแข่งขันตลอดการแข่งขัน

2. ประเภทของเรือที่ใช้แข่งขัน
     การแข่งขันเรือพายไฟเบอร์กลาส โดยมีผู้เข้าแข่งขัน ทีมละ 2 คน และระบุชื่อทีมลงแข่งขัน
3.  คุณสมบัติของผู้เข้าแข่งขัน
ต้องเป็นเพศชาย อายุตั้งแต่  20 ปีขึ้นไป มีภูมิลำเนาในเขตตำบลยุโปเท่านั้น
4.  การสมัครและหลักฐานการรับสมัคร
4.1 การสมัครให้สมัครกับเจ้าหน้าที่รับสมัคร  ณ  สำนักงานเทศบาลตำบลยุโป  หรือบุคคลที่เทศบาลมอบหมาย  ตั้งแต่วันที่  10-16 พฤศจิกายน  2558   ไม่เว้นวันหยุดราชการ 

4.2 หลักฐานการสมัครให้ใช้ใบสมัครตามที่เทศบาลตำบลยุโปจัดทำขึ้นเท่านั้น  โดยส่งเอกสารหลักฐานประกอบตามที่เทศบาลกำหนด   คือสำเนาบัตรประชาชน สำเนาทะเบียนบ้านของผู้เข้าแข่งขัน
4.3 แต่ละทีมที่เข้าแข่งขันต้องมีเรือเป็นของตัวเอง
4.4 จับฉลากเข้าทำการแข่งขัน ในวันที่ 19 พฤศจิกายน 2558 เวลา 08.00 น. ณ กองอำนวยการ 
ริมคลองแมะแน หมู่ที่ 2 บ้านทุ่งเหรียง  ตำบลยุโป จังหวัดยะลา 

5. วิธีการแข่งขัน
5.1 การแข่งขันเรือพายไฟเบอร์กลาส จะแข่งขันแบบแพ้คัดออก  โดย จะมีการปล่อยเรือครั้งละ 2 ลำ ระยะทาง 100 เมตร (รวม ไป – กลับ)  โดยเทศบาลจะกำหนดจุดที่จะกลับเรือไว้ ที่ระยะทาง 50  เมตร แล้วนำเรือเข้าเส้นชัย ณ จุดสตาร์ด โดยทีมที่ชนะต้องยึดธงที่เส้นชัยไว้ให้ได้และต้องไม่ตกจากเรือ 

6.   การปฏิบัติในวันแข่งขัน
6.1 ผู้เข้าแข่งขันจะต้องนำเรือและฝีพายไปรายงานตัวต่อเจ้าหน้าที่ควบคุมการแข่งขัน (ฝ่ายทะเบียน) และรับฟังการชี้แจงกติกาการแข่งขันโดยสรุป เวลา 08.00 น.  ณ  กองอำนวยการจัดการแข่งขัน (ศาลาริมคลองแมะแน หมู่ที่ 2 ตำบลยุโป )

6.2 เมื่อถึงกำหนดการแข่งขันของคู่ใดให้เรือคู่นั้นเข้ารายงานตัวต่อกรรมการฝ่ายทะเบียนที่จุดปล่อยเรือ  หากเรือลำใดไม่เข้าประจำยังจุดปล่อยตัว  หรือเรือคู่แข่งขันไปรออยู่แล้วหลังจากกรรมการประกาศภายในเวลา 5 นาที  ไม่ว่าโดยเจตนาหรือไม่ก็ตามถือว่าสละสิทธิ์  ให้ปรับเป็นแพ้ในการแข่งขัน  และเรือลำใดที่ใช้ฝีพายของทีมอื่นหรือไม่มีชื่อในทะเบียนเรือของตนถือว่าเจตนาเอาเปรียบคู่แข่งขันให้ปรับเรือลำนั้นเป็นแพ้  และให้ออกจากการแข่งขัน  พร้อมทั้งตัดสิทธิ์ประโยชน์ที่สมควรจะได้รับทุกกรณี
6.3 ผู้เข้าแข่งขันต้องสวมเสื้อชูชีพทุกคนและทุกครั้งที่ลงแข่งขัน
7.    การรักษามารยาท
 7.1 ผู้เข้าแข่งขันนักกีฬาจะต้องยอมรับคำตัดสินของคณะกรรมการผู้ตัดสินในการแข่งขันโดยเคร่งครัด
7.2  ขณะที่เรือกำลังแข่งขัน ห้ามนำเรือใด ๆ กีดขวางสนาม และเรือกองเชียร์หรือเรือพี่เลี้ยงห้าม                 
 พายเคียงหรือใช้เรือชนิดใด ๆ แล่นตามเด็ดขาด
7.3  แต่ละทีมต้องกลับเรือที่ระยะทาง 50 เมตร โดยต้องวนหลังธงที่ปักไว้ หากทีมใดกลับหัวเรือแล้วไม่    
        วนหลังธงให้ปรับแพ้

7.3 การประท้วงเกี่ยวกับคุณสมบัติสามารถประท้วงผู้เข้าแข่งขัน  ให้ประท้วงได้ก่อนปล่อยเรือเท่านั้น      
       ส่วนการประท้วงการตัดสินผลการแข่งขันได้ภายใน 15 นาที  อย่างเป็นลายลักษณ์อักษรต่อ
       คณะกรรมการ
8.  วันรับสมัคร
เปิดรับสมัครตั้งแต่วันที่    10-16   พฤศจิกายน 2558   ณ  สำนักงานเทศบาลตำบลยุโป  


อำเภอเมืองยะลา    จังหวัดยะลา  ไม่เว้นวันหยุดราชการ
9.  วันจับฉลากคู่แข่งขัน
กำหนดจับฉลาก  ในวันที่  19 พฤศจิกายน  2558  ณ  กองอำนวยการการแข่งขัน(ริมคลองแมะแน)  หมู่ที่ 2  บ้านทุ่งเหรียง   ตำบลยุโป  อำเภอเมืองยะลา  จังหวัดยะลา  เวลา  08.00 น.  
10. กำหนดการแข่งขัน
จะทำการแข่งขันในวันที่  19  พฤศจิกายน 2558  ณ ริมคลองแมะแน หมู่ที่ 2 บ้านทุ่งเหรียง  ตำบลยุโป  อำเภอเมืองยะลา  จังหวัดยะลา  ตั้งแต่เวลา  08.00 น.  

10. สถานที่แข่งขัน 


คลองแมะแน หมู่ที่ 2 บ้านทุ่งเหรียง  ตำบลยุโป  อำเภอเมืองยะลา  จังหวัดยะลา

11. ระยะทางการแข่งขัน
ใช้ระยะทางการแข่งขันประมาณ  100 เมตร   (ไป – กลับ)  กลับเรือที่ระยะทาง 50 เมตร

12. รางวัล   ประกอบด้วย

1.รางวัลชนะเลิศที่  1  จำนวน   1  รางวัล

2.รางวัลชนะเลิศที่ 2 
จำนวน  1  รางวัล

3.รางวัลชนะเลิศที่ 3 
จำนวน  1  รางวัล

4.รางวัลชมเชย   
จำนวน  2 รางวัล
13. กติกาการแข่งขัน
13.1 เริ่มแข่งขันคู่แรกเวลา  09.30 น. ก่อนปล่อยเรือออกจากจุดเริ่มต้น  หัวเรือของคู่แข่งขันต้องอยู่ในระดับเสมอกัน
13.2 ก่อนลงมือพายแข่งขัน  ใบพายทุกใบจะต้องอยู่เหนือน้ำ  เมื่อได้ยินสัญญาณปล่อยเรือจึงจะเริ่มพายได้ ( ผู้ปล่อยเรือจะสั่ง “เข้า..ที่”  “ยกพาย”  และจะเป่านกหวีดพร้อมสะบัดธงลงเป็นสัญญาณปล่อยเรือ  1 ครั้ง )

13.3 เรือลำใดออกจากจุดปล่อยเรือโดยทำผิดกติกา (ข้อ 13.1, 13.2)  หรือเอาเปรียบคู่แข่งขันหรือเจตนาทำให้ล่าช้าถึง 3 ครั้ง  ให้สิทธิกรรมการปล่อยเรือปรับเป็นแพ้ในการแข่งขัน
13.4   การแข่งขันในครั้งนี้ถือว่าเป็นการสมัครใจของผู้เข้าแข่งขัน ถ้าหากเรือหรือผู้เข้าแข่งขันทีมใดเกิดอุบัติเหตุ  จากการแข่งขันไม่ว่ามากน้อยเพียงใด  จะเรียกร้องเอาความผิดกับคณะกรรมการหรือผู้จัดการแข่งขันในครั้งนี้ไม่ได้
13.5 ปัญหาต่างๆ ที่เกิดขึ้นและได้ไม่ระบุไว้ในกติกาให้อยู่ในดุลยพินิจของคณะกรรมการจัดการแข่งขัน
ให้คณะกรรมการจัดการแข่งขัน ผู้เข้าแข่งขัน ปฏิบัติระเบียบการแข่งขันนี้ตลอดการแข่งขัน

ประกาศ  ณ  วันที่    9   เดือนพฤศจิกายน  พ.ศ. 2558

( นายธานินทร์  บือราแง )
 นายกเทศมนตรีตำบลยุโป

ใบสมัครการแข่งขันเรือพายไฟเบอร์กลาส
(ตามโครงการมาตะยุโป)  เทศบาลตำบลยุโป ประจำปีงบประมาณ 2559







เขียนที่......................................................................





วันที่..............เดือน..พฤศจิกายน........พ.ศ...2558..............................

แจ้งความประสงค์ขอสมัครเข้าทำการแข่งขันเรือพายไฟเบอร์กลาส  
1.ชื่อทีม..........................................................................................................................................................
2.ชื่อผู้เข้าแข่งขัน 

คนที่ 1. ชื่อ................................................นามสกุล............................................ อายุ....................ปี 
อาชีพ............................ที่อยู่ตามทะเบียนบ้านเลขที่.............. หมู่ที่............................ตำบล.................................อำเภอ...............................จังหวัด....................................โทรศัพท์....................................................................


คนที่ 2. ชื่อ................................................นามสกุล............................................ อายุ....................ปี 
อาชีพ............................ที่อยู่ตามทะเบียนบ้านเลขที่.............. หมู่ที่............................ตำบล.................................อำเภอ...............................จังหวัด....................................โทรศัพท์....................................................................

ข้าพเจ้าขอรับรองว่า  มีคุณสมบัติถูกต้องตามระเบียบการแข่งขันฯ ทุกประการ และจะเข้าร่วมการแข่งขันในครั้งนี้  ด้วยจิตใจนักกีฬา โดยปฏิบัติตามระเบียบ กติกาการตัดสินและอื่น ๆ ในดุลยพินิจของคณะกรรมการจัดการแข่งขันทุกประการ


ลงชื่อ





ผู้เข้าแข่งขัน คนที่ 1




(.........................................................)


ลงชื่อ





ผู้เข้าแข่งขัน คนที่ 2




(.........................................................)
ลงชื่อ





เจ้าหน้าที่รับสมัคร




(..........................................................)
